Общинска избирателна комисия Поморие

**РЕШЕНИЕ  
 № 167 -МИ**

**Поморие 28.11.2019 г.**

***Относно:*** Приемане на становище по повод жалба срещу решение № 1990/20.11.2019г. по административно дело 2640 по описа за 2019г. на Административен съд- Бургас и определяне на представители, които ще представляват комисията в образуваното съдебно производство пред Върховен административен съд.

Утвърждава се становище по жалбата, както следва:

Касационната жалба срещу решение по адм.д. № 2640 /2019г.,с което е потвърдено решението на ОИК за избор на кмет на кметство гр. Ахелой е неоснователна.

Съдът правилно е обсъдил всички писмени доказателства и мотивирано е взел законосъобразно решение .

От представените писмени и други доказателства, събрани в хода на делото, не се установява основателност на жалбата. Поддържаме становището, прието с решение на ОИК № 157-МИ/03.11.2019г., а именно:

За да постанови оспореното решение, ОИК Поморие обработи резултатите по протоколи: 021700005; 021700004; 021700003 и 021700002 от секционни комисии в гр. Ахелой.

Посочените протоколи са съставени съобразно изискванията на Изборния кодекс. Разписани са от всеки един от членовете на секционните избирателни комисии. Извършена е предварителна проверка по указаните от ЦИК контроли, които сочат, че резултатите са правилно определени. Резултатите от секционните протоколи са представени на информационно обслужване и са приети без забележки, за което е издадена съответната разписка.

Резултатите от секционните протоколи са обобщени и отразени в протокол на ОИК за избиране на кмет на кметство гр. Ахелой от 28.10.2019г, който е съобразен с представените числови данни от информационно обслужване.

По отношение на изборния процес в това населено място, не са постъпили жалби и възражения.

Във връзка с изложените факти, ОИК Поморие счита, че жалбата е неоснователна.

Следва да бъдат определени представители, които да представляват комисията в предстоящото съдебно производство.

Предвид горното и на основание чл. 87, във вр. с чл. 459 от ИК, ОИК Поморие

**РЕШИ:**

**УТВЪРЖДАВА** становище по жалбата, както е посочено в мотивите на настоящото решение.

**Общинска избирателна комисия** упълномощава Александър Григоров Кръстанов – адвокат и Таня Деянова Костова - юрист, членове на ОИК Поморие да представляват комисията пред Върховен административен съд в производство по постъпила касационна жалба срещу решение № 1990/20.11.2019г. по административно дело 2640 по описа за 2019г. на Административен съд- Бургас от Гроздан Златев Златев - кандидат за кмет на кметство гр. Ахелой, до окончателното приключване на производството пред всички инстанции.

Всеки един от останалите членове на ОИК- Поморие има право да участва в съдебните производства.

**Решението подлежи на оспорване пред Централна избирателна комисия в тридневен срок от обявяването му.**

Председател: ............................................

/Любка Страволемова/

Зам. председател: ..................................................

/Кольо Николов/